La Survival Zombie torna a Gandia el pròxim 11 de novembre
18 octubre 2023

## La Survival Zombie torna a Gandia el pròxim 11 de novembre18 octubre 2023Última actualització: 18 octubre 2023

![](../gestion/img/aa5170f8076d6e849e974cf6960cb71cc6e16130ea8f71f6be30498c2010b7bc.JPG)  
  

La regidor delegada de Joventut, **Inma Rodríguez**, acompanyada del president del Consell dels Joves de Gandia, **Salva Tamarit**, i el de l'empresa organitzadora WRG, **Luis Eduardo González**, ha presentat este matí una nova edició de la **Survival Zombie Gandia**, que tindrà lloc l'11 de novembre, des de les 23 hores fins a les 5 de la matinada del diumenge.

La Survival Zombi és un esdeveniment lúdic, una espècie de gimcana teatral en el qual els participants es fiquen de ple en una trama post-apocalíptica, en la qual han d'anar superant proves per a aconseguir arribar al final sense ser "_caçats_" pels zombis. Cada edició té un guió especial, amb una trama i proves diferents. Una nit plena d'adrenalina, por, estratègia, tàctica i moltes carreres per a no ser tocat per cap mort vivent. Perquè llavors el "_infectat_" passa al bàndol zombi i deurà que complir missions.

Rodríguez ha mostrat el seu suport a esta iniciativa que es desenvolupa per quarta vegada a la nostra ciutat. "_Des de l'ajuntament pensem que és molt important donar alternatives d'oci saludable com este als nostres joves. Gràcies a la col·laboració públic privada podem generar este tipus d'oportunitats_" i ha convidat a joves i no tant, a participar en esta nova edició de la Survival Zombi.

Tamarit ha explicat que joc comença a partir de les 22.00 hores i es desenvoluparà a l'entorn de l'Alqueria Laborde. Els participants hauran d'acudir prèviament al check-in situat en la pròpia Alqueria per a rebre les instruccions i indicacions pertinents.  
Durant la roda de premsa s'ha insistit que es tracta d'un esdeveniment "0,0" on està prohibit el consum d'alcohol.

Per part seua, González ha afirmat que "hi havia molts jugadors que ens demanaven tornar a Gandia i en esta ocasió i, gràcies al canvi d'emplaçament, hem aconseguit un nou espai on es poden desenvolupar emboscades i on els participants podran amagar-se".

Les entrades es poden adquirir en el Consell dels Joves i en [www.survivalzombie.es](http://www.survivalzombie.es). En el cas dels empadronats a Gandia queden entrades disponibles des de 5 euros fins a esgotar les primeres 200.

[Twittear](https://twitter.com/share)